दिल्‍ली : 10 फीसद बढ़े पानी के दाम

नई दिल्‍ली। दिल्‍ली जल बोर्ड ने पानी की कीमतों में दस फीसद की वृद्धि करने का फैसला लिया है। आज दोपहर हुई दिल्‍ली जल बोर्ड की बैठक में यह फैसला लिया गया। इसके साथ ही इसमें करीब 250 नए टैंकर खरीदने का भी फैसला किया गया है। बोर्ड के इस फैसले से दिल्‍लीवासियों को झटका जरूर लगेगा।

बैठक में कई अहम मुद्दों पर चर्चा हुई और निर्णय भी लिए गए। इसमें सबसे बड़ा मुद्दा राजधानी में पानी के अवैध कनैक्‍शनों का था, जिसको नियमित करने का फैसला लिया गया है।

दिल्‍ली जल बोर्ड के अनुसार, राजधानी में करीब 23000 अवैध कनैक्‍शन हैं। बैठक में यह भी फैसला लिया गया है कि अब नए कनैक्‍शन के लिए डेवलेपमेंट चार्ज नहीं देना होगा। इसके लिए सरकार जल्‍द ही नई पॉलिसी लाएगी जिसमें सिर्फ 3500 रुपये में नए कनैक्‍शन लगाने की बात कही गई है।

Posted By:

नईदुनिया ई-पेपर पढ़ने के लिए यहाँ क्लिक करे

नईदुनिया ई-पेपर पढ़ने के लिए यहाँ क्लिक करे

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस

डाउनलोड करें नईदुनिया ऐप | पाएं मध्यप्रदेश, छत्तीसगढ़ और देश-दुनिया की सभी खबरों के साथ नईदुनिया ई-पेपर,राशिफल और कई फायदेमंद सर्विसेस